Baba van verdrinking gered | Maroela Media
'n 18 maande oue baba is in 'n stabiele toestand nadat hy Dinsdag uit 'n swembad by 'n huis in Middelburg, Mpumalanga, gered is.
"Lede van die gemeenskapspolisiëringsforum (GPF) het die paramedici na die huis in Jacarandastraat ontbied," het Russel Meiring, woordvoerder van ER24, in 'n verklaring gesê. "Paramedici het na die toneel gehaas en lede van die GPF en familie was reeds besig om die baba te probeer red. Hulle het by die omstanders oorgeneem." Ná 10 minute se KPR is die baba bygebring.
Meiring het gesê die baba is dadelik gestabiliseer en na Mid Med-hospitaal geneem vir dringende mediese behandeling.
Dit is nog nie duidelik hoe die baba in die swembad beland het nie.
Middelburg Mpumalanga verdrinking
Baie sterkte aan die familie. Ons bid vir julle en die babatjie vir spoedige herstel.
Bid vir volkome geneesing vriendin! Ons harte is saam jul seer! xx Hys 'n klein ystertjie!
Ai vriendin ons harte saam jul seer. Ons sal Bid vir klein Aiden se herstel, en ons gebede gaan aan jou sus hulle ook, deur die moeilike tyd wat hulle deur gaan, Mag die Here klein Aiden aanraak en ook die krag aan die ouers gee. Dink aan julle.
My man gee opleiding in KPR en eerstehulp, veral vir moeders met babas en kinders. Ek dink elke ouer en of grootouer moet dit kan doen. Hoe gouer KPR toegepas word, hoe beter is die kans op oorlewing.